**Előterjesztés a Zalakaros Város Önkormányzata Képviselőtestülete 2017. március 9-i ülésére.**

**Tárgy:** Polgármester illetményének módosítása

**Előterjesztést készítette:** Szabóné dr. Csányi Mariann jegyző

**Tisztelt Képviselőtestület**

A Magyarország helyi önkormányzatairól 2011. évi CLXXXIX. törvény szabályozza a polgármesterek illetményét. A Parlament a 2016.évi CLXXXV. törvénnyel módosította 2016.decemberében az erre vonatkozó szabályokat, amelyek 2017.január 1-jétől lépnek hatályba. A jogszabályváltozás több szempontból hozott változást egyrészt az eddigi helyettes államtitkári illetmény képezte a polgármesteri illetményszámításának alapját. 2017-től már az államtitkárok illetményéhez (997.170,-Ft) kell viszonyítani a béreket és a szorzószámok is változtak.

A törvény ahhoz a részhez nem nyúlt, miszerint „A főállású polgármester, a társadalmi megbízatású polgármester, a megyei önkormányzat közgyűlésének elnöke havonta az illetményének, tiszteletdíjának 15%-ában meghatározott összegű költségtérítésre jogosult.”

Változás a törvényben az is, hogy a törvény a következő 146/C. §-sal egészül ki: "146/C. § A 2016. december 31-én hatályos 71. § (4) és (5) bekezdés szerinti polgármesteri illetmény és a tiszteletdíj, és a Magyarország helyi önkormányzatairól szóló 2011. évi CLXXXIX. törvény módosításáról szóló 2016. évi CLXXXV. törvénnyel módosított 71. § (4) bekezdés szerinti polgármesteri illetmény és a 71. § (5) bekezdése szerinti tiszteletdíj összegének különbözetét az állam a központi költségvetésből - a települési önkormányzat egy lakosra jutó adóerő-képességének figyelembevételével - a Magyarország központi költségvetéséről szóló törvényben meghatározott mértékben a helyi önkormányzatok számára évente megtéríti."

Az alábbi szabályozást tartalmazza 2017.január 1-jétől az Mötv.a polgármesterek illetményéről:

**71. §** (2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege megegyezik az államtitkárnak a központi államigazgatási szervekről, valamint a Kormány tagjai és az államtitkárok jogállásáról szóló törvényben meghatározott alapilletményéből, illetménykiegészítéséből és vezetői illetménypótlékából álló illetményének összegével.

(4) A polgármester illetménye a (2) bekezdésben meghatározott összeg

*a)*30%-a az 500 fő és az az alatti lakosságszámú település polgármestere esetében;

*b)*40%-a az 501-1500 fő lakosságszámú település polgármestere esetében;

*c)*50%-a az 1501-2000 fő lakosságszámú település polgármestere esetében;

***d)*55%-a a 2001-5000 fő lakosságszámú település polgármestere esetében;**

*e)*60%-a az 5001-10000 fő lakosságszámú település polgármestere esetében;

*f)*70%-a a 10 001-30000 fő lakosságszámú település polgármestere esetében;

*g)*80%-a a 30000 fő lakosságszám feletti település polgármestere esetében.

Ez illetményekre lefordítva az alábbiakat jelenti:

500 fő és az az alatti lakosságszámú településen: bruttó 299 434 Ft/hó

501-1500 lakosú településen: bruttó **398 868  Ft/hó**

1501-2000 lakosú településen: bruttó **498 585 Ft/hó**

**2001-5000 lakosú településen:**bruttó **548 443 Ft/hó**

5001-10 000 lakosú településen: bruttó **598 302 Ft/hó**

10 001-30 000 lakosú településen: bruttó **698 019 Ft/hó**

30 000 főnél nagyobb lélekszámú településen: bruttó **797 736 Ft/hó**

2016.december 31-ig Zalakaros város polgármesterének illetménye **449 400 Ft/hó volt és 15 % költségtérítésre volt jogosult. A fenti változások értelmében a lakosságszám alapján, - amely a KEKKH adatai szerint 2.470 fő - a polgármesteri illetmény mértékének 55%-os emelése eredményeképpen 548 443 Ft/hó (kerekítve 548.400,-Ft/hó ) összegnek kell lennie 2017.január 1-jétől. A költségtérítés mértéke továbbra is 15 %, amely**

**82.260,-Ft/hó összeget jelent.**

Fentiek Alapján kérem a Képviselőtestületet, hogy az alábbi határozati javaslatot szíveskedjen elfogadni:

**Határozati javaslat:**

Zalakaros Város Önkormányzatának Képviselő-testülete Novák Ferenc főállású polgármester tiszteletdíját 2017.év január hó 1. napjától 548.400-Ft/hó, költségtérítését 82.260,-Ft/hó összegben állapítja meg.

Határidő: azonnal

Felelős: Czirákiné Pakulár Judit alpolgármester

Operatív felelős: Dr. Beke- Megál Izabella

Zalakaros, 2017. január 25.

Czirákiné Pakulár Judit

alpolgármester

**Polgármester illetményének módosítása**

**Pénzügyi, Városüzemeltetési, Ügyrendi és Humánpolitikai Bizottság határozata:**

a bizottság nem javasolja a képviselőtestület számára a polgármester illetményének módosítását.